Period: Old Babylonian
Genre: Literary
Transliteration:
<SURFACE>
{d}gu-nu-ra...
šeš-mu id₂-da du gu₃ he₂-em-me peš₁₀-ta...
id₂-da du kur-ra gu₃ he₂-em-me peš₁₀-ta ha-ni...<unk>
nin₉ peš₁₀-ta mu-un-da-du-u₃-nam <unk> nam-mu-ak-en
id₂ kur-ra-ke₄ a nu-un-de₂ a-bi nu-mu-e-si-ke₄
a-šag₄ kur-ra-ke₄ še nu-mu₂...zid₂-bi na-ma-ar₃-re
udu kur-ra-ke₄ siki nu-un-la₂ tug₂-bi na-ma-tag-tag
i₃-ak-en šeš-mu i₃-ak-en mah-bi-eš₂ i₃-ak-en
ŋuruš {d}da-mu-mu i₃-ak-en mah-bi-eš₂ i₃-ak-en
enmen ba-e-te a ra-an-de₃-en mah-bi-eš₂ i₃-ak-en
šag₄ e-su₃ ninda mu-e-ni-gu₇ mah-bi-eš₂ i₃-ak-en
<SURFACE>
nin₉-e {ŋeš}ig kur-ra šu ba-da-an-us₂ ki-ba ba-da-gur
ŋuruš-e šag₄ na-aŋ₂-tar-ra-ka er₂ im-ma-ni-in-pad₃
{d}da-mu-mu šag₄ na-aŋ₂-tar-ra-ka er₂ im-ma-ni-in-pad₃
a₂-še nam-tar-ra-ka na-nam ama-mu mu-da-ŋar
zi nam-tar-ra-ka na-aŋ₂ ama-mu mu-da-gur
ama-mu mu-da-gur nin mu-da-gur ama-mu mu-da-gur
ki-ba mu-lu kur₂-ra mu-da-an-gur ama...mu-da-gur
kal-la id₂ kur-ra mu-da-an-gur ama-mu mu-da-gur
zu-a mu-lu kur₂-ra mu-da-an-gur ama-mu mu-da-gur
e-ne ba-dug₄-dug₄ e-ne ba-dug₄-dug₄ ka-mu nu-uš-bi₂-dug₄
ma mi-par₃-ra e-ne ba-dug₄-dug₄ ka-mu nu-uš-bi₂-dug₄
me-er-me-er-ra eden-na nu-uš-ib₂-sud da-la₂-e nu-uš-ši-in-sur
ama-mu niŋ₂-lu-lu-a-bi-ta ga-nam...ra-an-šum₂
...lu-bi-ta...ra-an-šum₂
...la₂-bi-ta...ra-an-šum₂
...bi-ta...šum₂

Cuneiform:
<SURFACE>
𒀭𒄖𒉡𒊏...
𒋀𒈬𒀀𒇉𒁕𒁺𒅗𒃶𒅎𒈨𒆠𒀀𒋫...
𒀀𒇉𒁕𒁺𒆳𒊏𒅗𒃶𒅎𒈨𒆠𒀀𒋫𒄩𒉌...<unk>
𒎐𒆠𒀀𒋫𒈬𒌧𒁕𒁺𒅇𒉆<unk>𒉆𒈬𒀝𒂗
𒀀𒇉𒆳𒊏𒆤𒀀𒉡𒌧𒌤𒀀𒁉𒉡𒈬𒂊𒋛𒆤
𒀀𒊮𒆳𒊏𒆤𒊺𒉡𒊬...𒍥𒁉𒈾𒈠𒄯𒊑
𒇻𒆳𒊏𒆤𒋠𒉡𒌧𒇲𒌆𒁉𒈾𒈠𒋳𒋳
𒉌𒀝𒂗𒋀𒈬𒉌𒀝𒂗𒈤𒁉𒂠𒉌𒀝𒂗
𒄨𒀭𒁕𒈬𒈬𒉌𒀝𒂗𒈤𒁉𒂠𒉌𒀝𒂗
𒆉𒁀𒂊𒋼𒀀𒊏𒀭𒉈𒂗𒈤𒁉𒂠𒉌𒀝𒂗
𒊮𒂊𒋤𒃻𒈬𒂊𒉌𒅥𒈤𒁉𒂠𒉌𒀝𒂗
<SURFACE>
𒎐𒂊𒄑𒅅𒆳𒊏𒋗𒁀𒁕𒀭𒍑𒆠𒁀𒁀𒁕𒄥
𒄨𒂊𒊮𒈾𒉘𒋻𒊏𒅗𒀀𒅆𒅎𒈠𒉌𒅔𒅆𒊒
𒀭𒁕𒈬𒈬𒊮𒈾𒉘𒋻𒊏𒅗𒀀𒅆𒅎𒈠𒉌𒅔𒅆𒊒
𒀉𒊺𒉆𒋻𒊏𒅗𒈾𒉆𒂼𒈬𒈬𒁕𒃻
𒍣𒉆𒋻𒊏𒅗𒈾𒉘𒂼𒈬𒈬𒁕𒄥
𒂼𒈬𒈬𒁕𒄥𒎏𒈬𒁕𒄥𒂼𒈬𒈬𒁕𒄥
𒆠𒁀𒈬𒇻𒉽𒊏𒈬𒁕𒀭𒄥𒂼...𒈬𒁕𒄥
𒆗𒆷𒀀𒇉𒆳𒊏𒈬𒁕𒀭𒄥𒂼𒈬𒈬𒁕𒄥
𒍪𒀀𒈬𒇻𒉽𒊏𒈬𒁕𒀭𒄥𒂼𒈬𒈬𒁕𒄥
𒂊𒉈𒁀𒅗𒅗𒂊𒉈𒁀𒅗𒅗𒅗𒈬𒉡𒍑𒉈𒅗
𒈠𒈪𒁖𒊏𒂊𒉈𒁀𒅗𒅗𒅗𒈬𒉡𒍑𒉈𒅗
𒈨𒅕𒈨𒅕𒊏𒂔𒈾𒉡𒍑𒌈𒋤𒁕𒇲𒂊𒉡𒍑𒅆𒅔𒋩
𒂼𒈬𒃻𒇻𒇻𒀀𒁉𒋫𒂵𒉆...𒊏𒀭𒋧
...𒇻𒁉𒋫...𒊏𒀭𒋧
...𒇲𒁉𒋫...𒊏𒀭𒋧
...𒁉𒋫...𒋧